Zmluva o poskytovaní služieb

na dodávku služieb súvisiacich s údržbou cestnej zelene a nakladania s odpadmi na území hlavného mesta Slovenskej republiky Bratislavy uzavretá podľa § 269 ods. 2 zákona č 513/1991 Zb. Obchodný zákonník v znení neskorších predpisov (ďalej aj „**Zmluva**“), uzatvorená na základe výsledku zadávania zákazky prostredníctvom dynamického nákupného systému vyhláseného v Úradnom vestníku EÚ dňa 20.2.2019 pod č. 2019/S 036-081170 a vo Vestníku ÚVO dňa 21.2.2019 pod č. 4371-MUS

Číslo zmluvy ..................

Názov: **Hlavné mesto Slovenskej republiky Bratislava**

Sídlo: Primaciálne námestie 1, 814 99 Bratislava

Zastúpený: Ing. arch. Matúš Vallo, primátor

IČO: 00 603 481

DIČ: 2020373596

IČO DPH: SK 2020373596

Bankové spojenie: Československá obchodná banka a.s., 815 63 Bratislava   
IBAN: SK37 7500 0000 0000 2583 7143

(ďalej ako „ **objednávateľ**“ alebo „**Mesto Bratislava**“))

a

Sídlo:

Zastúpený:

Zapísaný:

IČO:

DIČ:

IČ DPH:

Bankové spojenie:

Č. účtu:

(ďalej ako **„dodávateľ**“)

(spoločne tiež ďalej ako „**zmluvné strany**“)

uzavierajú nasledovnú zmluvu (ďalej len „**Zmluva**“):

* 1. **ÚVODNÉ USTANOVENIA**
  2. Predmetom Zmluvy je úprava vzájomných práv a povinností zmluvných strán stanovených v tejto Zmluve.
  3. Dodávateľ sa zaväzuje dodať objednávateľovi služby a ďalšie činnosti s nimi súvisiace bližšie špecifikované ďalej v Zmluve a jej prílohách riadne a včas, za podmienok upravených touto Zmluvou, v súlade so všeobecne záväznými právnymi predpismi a príslušnými technickými normami.
  4. Dodávateľ je povinný pri dodávaní služieb podľa bodu 2.1. tejto Zmluvy sa riadiť právami, povinnosťami a pravidlami určenými touto Zmluvou a jej prílohami a záväznými písomnými pokynmi objednávateľa. Zmeny v Zmluve a jej prílohách budú vyhotovené výhradne vo forme písomných dodatkov, ktoré budú bezodkladne doručené dodávateľovi, ak v tejto Zmluve alebo jej prílohách nie je uvedené inak.
  5. Objednávateľ sa zaväzuje zaplatiť dodávateľovi odplatu len za riadne a včas dodané služby a činnosti s nimi súvisiace vo výške a spôsobom tak, ako je to špecifikované ďalej v tejto Zmluve a jej prílohách, ktoré tvoria jej neoddeliteľnú súčasť.
  6. **Predmet zmluvy**
  7. Dodávateľ sa zaväzuje dodať objednávateľovi riadne a včas za podmienok ďalej upravených v tejto Zmluve a jej prílohách služby podrobne opísané v prílohe č. 1 „Predmet plnenia“ tejto Zmluvy (ďalej len „**služby**“).
  8. Zmluvné strany sa dohodli, že dodávateľ je povinný počas doby trvania tejto Zmluvy dodávať služby podľa tejto Zmluvy nepretržite aj počas dní pracovného pokoja a počas štátnych sviatkov ako aj v nočných hodinách a za každého počasia za podmienok určených touto Zmluvou.
  9. Objednávateľ je povinný služby riadne a včas poskytnuté podľa podmienok upravených v tejto Zmluve skontrolovať, prevziať a uhradiť za ich riadne a včasné dodanie v súlade s podmienkami podľa tejto Zmluvy odplatu podľa bodu 4.5. tejto Zmluvy a Prílohy č. 4 tejto Zmluvy.
  10. **Miesto poskytovania predmetu zmluvy**
  11. Dodávateľ sa zaväzuje dodávať počas doby trvania tejto Zmluvy objednávateľovi riadne a včas za podmienok ďalej upravených v tejto Zmluve a jej prílohách služby podľa bodu 2.1. tejto Zmluvy na území Mesta Bratislava podrobne opísanom v prílohe č. 2 „Miesto poskytovania služieb“ podľa tejto Zmluvy.

1. **odplata**
   1. Celková cena služieb poskytovaných dodávateľom podľa tejto Zmluvy sa určuje na základe akceptovanej cenovej ponuky dodávateľa predloženej do vyhlásenej zákazky a súčasne uvedenej v prílohe č. 3 „Ceny služieb“, ktorá je neoddeliteľnou súčasťou tejto Zmluvy.
   2. Celková cena služieb je stanovená v súlade so zákonom č. 18/1996 Z. z. o cenách v znení neskorších predpisov ako cena pevná a sú v nej obsiahnuté všetky náklady dodávateľa na riadne a včasné dodanie služieb a činností za podmienok určených podľa tejto Zmluvy súvisiace s ich dodaním.
   3. V prípade, že sa v dôsledku zmien legislatívy SR zmenia štátom určované a dodávateľom neovplyvniteľné náklady tvoriace časť ceny služieb (napr. DPH, dane z motorových vozidiel, nové dane a poplatky), a to v porovnaní so stavom, platným v lehote predkladania ponuky dodávateľom, cena služieb sa upraví o preukázaný vplyv takýchto zmien.
   4. Zvýšenie alebo zníženie cien služieb podľa bodu 4.3. tejto Zmluvy nemá spätnú účinnosť.
   5. Celková cena služieb podľa tejto Zmluvy je výsledkom verejného obstarávania realizovaného prostredníctvom dynamického nákupného systému a predstavuje hodnotu ................... Eur bez DPH (ďalej len „**Celková cena**“).
2. **PLATOBNÉ PODMIENKY** 
   1. Zmluvné strany sa dohodli, že zálohové platby za riadne a včas poskytnuté služby podľa tejto Zmluvy ani platba vopred sa neumožňujú.
   2. Platba za riadne a včas dodané služby za podmienok podľa tejto Zmluvy sa uskutoční prevodným príkazom na účet dodávateľa uvedený v záhlaví tejto Zmluvy. Bezhotovostný platobný styk sa uskutočňuje prostredníctvom finančného ústavu objednávateľa na základe mesačnej faktúry, ktorej splatnosť je dohodnutá do 30 dní odo dňa doručenia faktúry objednávateľovi.
   3. Zodpovedný zamestnanec objednávateľa potvrdí svojim podpisom riadne plnenie služieb dodávateľom v dohodnutom rozsahu a kvalite podľa tejto Zmluvy. Dodávateľ je oprávnený fakturovať objednávateľovi len tú službu, ktorú riadne a včas za podmienok podľa tejto Zmluvy dodal a ktorá je predmetom plnení podľa tejto Zmluvy.
   4. Ostatné platobné podmienky a náležitosti faktúr sú upravené v prílohe č. 4 „Platobné podmienky“ tejto Zmluvy. V prípade doručenia faktúry vystavenej v rozpore s touto zmluvou a prílohami k nej alebo spracovanej v rozpore s touto zmluvou a prílohami k nej je objednávateľ oprávnený túto do 15 dní od doručenia vrátiť dodávateľovi vrátiť za účelom odstránenia nedostatkov v lehote ním určenej najviac však 30 dní, s tým, že po doručení opravenej faktúry plynie nová doba 30 dňovej splatnosti.
3. **Práva a povinností zmluvných strán**
   1. Dodávateľ je povinný dodávať služby a plnenia podľa tejto Zmluvy riadne a včas za podmienok upravených v tejto Zmluve s odbornou starostlivosťou, v požadovanej kvalite, v dohodnutom čase a v súlade so všeobecne záväznými právnymi predpismi a normami platnými v Slovenskej republike.
   2. Dodávateľ je povinný zabezpečiť všetky mechanizmy, zariadenia a materiál potrebný na dodanie služieb a plnenie povinností dodávateľa podľa tejto Zmluvy na vlastné náklady a zodpovednosť. Súčasne sa zaväzuje používať iba mechanizmy, zariadenia a materiál, ktoré sú bezchybné a vylučujú poškodenie komunikácií, cestnej zelene, majetku objednávateľa a/alebo tretích osôb.
   3. Dodávateľ je povinný dodržiavať všeobecne záväzné protipožiarne a bezpečnostné predpisy.
   4. Dodávateľ je povinný bezodkladne hlásiť dispečingu objednávateľa zistené poškodenia cestnej zelene.
   5. Dodávateľ zodpovedá za to, že pri nakladaní s odpadom bude postupované v súlade s platnými právnymi predpismi.
   6. Dodávateľ je povinný zabezpečiť zhodnotenie alebo zneškodnenie odpadu u oprávnenej osoby a v súlade s hierarchiou odpadového hospodárstva podľa zákona o odpadoch t.j., v závislosti od jeho zloženia zabezpečí prednostne jeho kompostovanie, energetické zhodnotenie v spaľovni odpadu alebo jeho zneškodnenie v spaľovni odpadov , resp. na skládke odpadov. Dodávateľ nebude skládkovať viac ako 10 % všetkého odpadu.
   7. Náklady za nakladanie s odpadom a všetky súvisiace poplatky sú zahrnuté v cenách služieb podľa Prílohy č. 3 tejto Zmluvy a dodávateľ nie je oprávnený ich samostatne účtovať objednávateľovi.
   8. Služby ktoré boli v priebehu dňa dodané v súlade s touto Zmluvou, dodávateľ preukazuje objednávateľovi pravdivým a aktuálnym denným hlásením v písomnej podobe do 9. hodiny nasledujúceho dňa. Hlásenie musí obsahovať najmä zoznam dodaných služieb, prostriedkov, ktoré boli použité, vrátane času ich použitia a výkazu výmer. Objednávateľom odsúhlasené denné hlásenie je podkladom pre „Súpis vykonaných prác“, ktorý po písomnom potvrdení oboma zmluvnými stranami slúži ako podklad pre vystavenie faktúry. Denné hlásenia a súpisy vykonaných prác musia byť vytvárané a archivované v elektronickom systéme spravovaným dodávateľom. Tento systém bude prístupný objednávateľovi prostredníctvom internetového pripojenia ako cloudové riešenie s dobou archivácie v ňom uložených údajov počas celej doby trvania tejto Zmluvy a minimálne 5 rokov po jej ukončení a dodávateľ sa zaväzuje bezodplatne zriadiť a umožniť objednávateľovi prístup ku všetkým údajom súvisiacim s plnením tejto Zmluvy a to až do skončenia archivačnej povinnosti. V prípade, ak dodávateľ nedisponuje takýmto systémom, dodávateľ preukazuje denné hlásenie vo forme tabuľky (xls tabuľka), ktorú jej za týmto účelom poskytne Objednávateľ. Dodávateľ je povinný pravdivo vyplnenú tabuľku zaslať objednávateľovi vždy do 9. hodiny nasledujúceho dňa na email [dispecing@bratislava.sk](mailto:dispecing@bratislava.sk). Dodávateľ je povinný uvádzať poskytnuté služby vždy do nového riadku.
   9. Objednávateľ je oprávnený uskutočniť kontrolu služieb dodaných dodávateľom, za prítomnosti poverených zástupcov obidvoch zmluvných strán. Objednávateľ je povinný písomne podľa podmienok upravených v tejto Zmluvy oznámiť dodávateľovi výkon kontroly dodávania služieb podľa tejto Zmluvy najneskôr 2 hodiny pred plánovaným výkonom kontroly služieb. Dodávateľ nie je oprávnený odmietnuť výkon kontroly a to ani z dôvodu neschopnosti zabezpečiť prítomnosť povereného zástupcu dodávateľa na výkone kontroly podľa tohto bodu Zmluvy.
   10. Dodávateľ alebo ním určený subdodávateľ podieľajúci sa na poskytovaní služieb je povinný mať po celú dobu platnosti tejto Zmluvy uzatvorenú osobitnú zmluvu s Hlavným mestom SR Bratislava podľa ustanovení § 81 ods. 13 zákona č. 79/2015 Z.z. o odpadoch (ďalej aj „**zákon o odpadoch“).**
   11. Dodávateľ je povinný vykonávať služby podľa tejto Zmluvy prostredníctvom vozidiel, zariadení a mechanizmov, ktoré sú na to určené a spĺňajú technické požiadavky podľa Prílohy č. 5 a požiadavky príslušných právnych predpisov platných na území Slovenskej republiky.
   12. Dodávateľ je povinný mať po celú dobu platnosti Zmluvy zriadené vlastné riadiace pracovisko (tzv. dispečing), fungujúce nepretržite 12 hodín denne (podľa požiadavky objednávateľa, vzhľadom na vykonávanú činnosť dodávateľa), prostredníctvom ktorého bude schopný monitorovať a efektívne riadiť a kontrolovať činnosť svojich pracovníkov a technických prostriedkov. Dispečing dodávateľa má zriadené jedno mobilné telefónne číslo a jednu e-mailovú adresu pre potreby kontaktu. Dispečing dodávateľa je povinný na požiadanie objednávateľa bezodkladne a bezodplatne poskytnúť objednávateľovi informácie o aktuálnej činnosti a mieste výkonu pracovníkov a technických prostriedkov.
   13. Vypustený bod.
   14. Dodávateľ je povinný po celú dobu platnosti Zmluvy a minimálne 5 rokov po jej ukončení viesť v elektronickom systéme evidenciu všetkých odpadov podľa osobitného predpisu (vyhláška 366/2015 Z.z.), ktoré vznikli pri plnení Zmluvy, vrátane preukázania spôsobu, akým bol odpad zhodnotený resp. zneškodnený. Dodávateľ je povinný zabezpečiť, aby tento systém bol prístupný prostredníctvom internetového pripojenia aj pracovníkom objednávateľa, poverených vystavovaním objednávok a vykonávaním finančnej kontroly faktúr. V prípade, ak dodávateľ nedisponuje takýmto systémom, dodávateľ sprístupní požadované údaje ako prílohu denného hlásenia vo forme tabuľky (xls tabuľka), ktorú jej za týmto účelom poskytne Objednávateľ. Dodávateľ je povinný pravdivo vyplnenú tabuľku zaslať objednávateľovi vždy do 9. hodiny nasledujúceho dňa na email [dispecing@bratislava.sk](mailto:dispecing@bratislava.sk). Dodávateľ je povinný uvádzať poskytnuté služby vždy do nového riadku.
   15. Objednávateľ je oprávnený kedykoľvek vykonať audit technického stavu techniky dodávateľa, v rámci ktorého sa bude overovať, že vozidlá a mechanizmy dodávateľa spĺňajú predpísané technické požiadavky s čím dodávateľ týmto vyjadruje svoj súhlas.
   16. Dodávateľ je povinný zabezpečiť pre svojich zamestnancov a subdodávateľov jednotné oblečenie s označením firmy umiestneným na viditeľnom mieste pracovného oblečenia ako aj osobné ochranné pomôcky, potrebné na riadny výkon predmetu zmluvy.
   17. Dodávateľ je povinný ku dňu podpisu tejto Zmluvy poskytnúť objednávateľovi zábezpeku na vykonanie služieb podľa tejto Zmluvy vo výške 10 % celkovej ceny podľa bodu 4.5. tejto Zmluvy bez DPH. Zábezpeka podľa tohto bodu Zmluvy zostane v plnej výške platná počas celej doby trvania tejto Zmluvy (ďalej len „**výkonová zábezpeka**“).
   18. Objednávateľ požaduje zloženie výkonovej zábezpeky vo výške podľa bodu 6.17. tejto Zmluvy:
       1. **Poskytnutím neodvolateľnej bankovej záruky za dodávateľa**. Poskytnutie výkonovej zábezpeky formou bankovej záruky sa riadi ustanoveniami § 313 až § 322 zákona č. 513/1991 Zb. Obchodného zákonníka. Záručná listina môže byť vystavená bankou alebo pobočkou zahraničnej banky (ďalej len „**banka**“).
          1. Zo záručnej listiny vystavenej bankou musí vyplývať, že: (i) banka uspokojí objednávateľa za dodávateľa v plnej výške v prípade vzniku akýchkoľvek pohľadávok objednávateľa voči dodávateľovi zo Zmluvy, najmä avšak nie výlučne z dôvodu porušenia povinností dodávateľa podľa tejto Zmluvy, z dôvodu vzniku škôd spôsobených objednávateľovi zo strany dodávateľa, z dôvodu vzniku nárokov na uhradenie zmluvných pokút podľa Zmluvy, z dôvodu prepadnutia výkonovej zábezpeky podľa bodu 7.6. a 7.6.1. tejto Zmluvy; (ii) Banka sa zaväzuje zaplatiť vzniknutú pohľadávku do 15 dní po doručení prvej výzvy objednávateľa na zaplatenie na bankový účet objednávateľa uvedený v záhlaví tejto Zmluvy.
          2. Výkonová zábezpeka poskytnutá formou bankovej záruky nadobúda platnosť dňom jej vystavenia bankou a vzniká doručením záručnej listiny objednávateľovi.
          3. Platnosť výkonovej zábezpeky poskytnutej formou bankovej záruky končí zánikom tejto Zmluvy.
          4. Výkonová zábezpeka poskytnutá formou bankovej záruky zanikne:
4. plnením banky v rozsahu, v akom banka za dodávateľa poskytla plnenie v prospech objednávateľa,
5. odvolaním bankovej záruky na základe písomnej žiadosti dodávateľa schválenej objednávateľom,
6. uplynutím doby platnosti, ak si objednávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny.
   * 1. **zložením finančných prostriedkov na bankový účet objednávateľa**.
        1. Finančné prostriedky musia byť pripísané na účet objednávateľa najneskôr ku dňu uzatvorenia tejto Zmluvy:

Banka: Československá obchodná banka a.s., 815 63 Bratislava

IBAN: SK37 7500 0000 0000 2583 7143

BIC: .....................................

Konštantný symbol (KS): ...............

Variabilný symbol (VS): (IČO dodávateľa)

Účel platby: výkonová zábezpeka

* + - 1. Doba platnosti výkonovej zábezpeky poskytnutej formou zloženia finančných prostriedkov na účet objednávateľa končí zánikom tejto Zmluvy.
      2. Dodávateľ je povinný počas celej doby trvania tejto Zmluvy udržiavať výšku výkonovej zábezpeky zloženej na bankový účet objednávateľa vo výške podľa bodu 6.17. tejto Zmluvy. V prípade použitia výkonovej zábezpeky na úhradu akýchkoľvek pohľadávok objednávateľa voči dodávateľovi podľa tejto Zmluvy, najmä avšak nie výlučne na úhradu škôd spôsobených objednávateľovi zo strany dodávateľa, alebo na úhradu zmluvných pokút objednávateľovi, povinnosť uhradiť ktoré vznikla dodávateľovi z dôvodu porušenia povinností podľa tejto Zmluvy, je dodávateľ povinný doplniť sumu finančných prostriedkov ako výkonovej zábezpeky zložených na bankový účet objednávateľa do výšky podľa bodu 6.17. tejto Zmluvy najneskôr do 5 pracovných dní od doručenia písomného oznámenia objednávateľa dodávateľovi o čerpaní výkonovej zábezpeky z dôvodu podľa tohto bodu Zmluvy.
  1. Podmienky vrátenia výkonovej zábezpeky po ukončení tejto Zmluvy:
     1. Výkonová zábezpeka poskytnutá formou bankovej záruky bude po ukončení tejto Zmluvy dodávateľovi uvoľnená do 7 dní odo dňa zániku tejto Zmluvy.
     2. Objednávateľ vystaví banke prevodný príkaz na prevod finančných prostriedkov vo výške podľa bodu 6.17. tejto Zmluvy, ktoré slúžili ako výkonová zábezpeka dodávateľa do 7 dní odo dňa zániku tejto Zmluvy. V prípade, že došlo k čerpaniu výkonovej zábezpeky z dôvodu porušenia povinností dodávateľa podľa tejto Zmluvy a dodávateľ nedoplnil výkonovú zábezpeku v stanovenej lehote podľa bodu 6.18.2.3. tejto Zmluvy, objednávateľ vystaví banke prevodný príkaz na prevod finančných prostriedkov vo výške zodpovedajúcej hodnote zostatku výkonovej zábezpeky aktuálnej k siedmemu dňu po dni zániku tejto Zmluvy.
  2. Zmluvné strany sa dohodli, že dodávateľ je počas doby trvania tejto Zmluvy oprávnený na základe predchádzajúceho písomného súhlasu objednávateľa nahradiť výkonovú zábezpeku poskytnutú formou bankovej záruky podľa tejto Zmluvy zložením finančných prostriedkov na bankový účet objednávateľa v požadovanej výške za podmienok upravených v tejto Zmluve.
  3. Zmluvné strany sa dohodli, že dodávateľ je počas doby trvania tejto Zmluvy oprávnený na základe predchádzajúceho písomného súhlasu objednávateľa nahradiť výkonovú zábezpeku poskytnutú formou zloženia finančných prostriedkov na bankový účet objednávateľa v požadovanej výške za podmienok upravených v tejto Zmluve predložením výkonovej zábezpeky formou bankovej zábezpeky poskytnutej podľa tejto Zmluvy.
  4. Zmluvné strany sa dohodli, že objednávateľ je oprávnený použiť poskytnutú výkonovú zábezpeku podľa tejto Zmluvy na úhradu akýchkoľvek pohľadávok objednávateľa voči dodávateľovi podľa tejto Zmluvy, škôd a zmluvných pokút, pri ktorých vznikol objednávateľovi nárok voči dodávateľovi na ich uhradenie podľa tejto Zmluvy.
  5. Osobitné práva a povinnosti zmluvných strán sú upravené v Prílohe č. 5 „Osobitné práva a povinnosti zmluvných strán“ tejto Zmluvy.
  6. Dodávateľ musí mať do 30 dní od účinnosti Zmluvy vo všetkých vozidlách a mechanizmoch, pomocou ktorých sa vykonáva služba, technické prostriedky na sledovanie a zaznamenávanie ich pohybu prostredníctvom monitorovacieho systému GPS (napr. ONIsystém). Prístup do GPS monitoringu je umožnený prostredníctvom webového prehliadača a archív údajov súvisiacich s výkonom vozidiel a mechanizmov je prístupný počas doby platnosti zmluvy. Objednávateľ vyžaduje, aby z poskytnutého formátu výstupu resp. po sprístupnení systému bolo možné jednoznačne zistiť trasovanie vozidla v čase, a to za účelom skontrolovania jeho pohybu pri plnení zákazky.
  7. Dodávateľ zodpovedá v plnom rozsahu za riadenie poskytovania služieb podľa tejto Zmluvy a komplexnú koordináciu plnenia jednotlivých činností a povinností dodávateľa podľa tejto Zmluvy, vrátane využitia služieb poskytovaných subdodávateľmi dodávateľa. Pri vykonávaní predmetu tejto Zmluvy inou osobou (subdodávavateľom) v mene a na účet dodávateľa dodávateľ zodpovedá v plnom rozsahu za úkony subdodávateľa v rozsahu, akoby služby podľa tejto Zmluvy vykonával sám dodávateľ.

1. **Zmluvné pokuty**
   1. Ak budú pri kontrole podľa bodu 6.9. tejto Zmluvy zistené nedostatky spôsobené dodávateľom, objednávateľ je oprávnený požadovať od dodávateľa ich bezodkladné bezodplatné odstránenie. Požiadavka na odstránenie nedostatkov musí byť doložená písomným záznamom, v ktorom budú nedostatky špecifikované. Na vykonanie nápravy objednávateľ určí primeranú lehotu nie kratšiu ako 2 pracovné dni.
   2. Ak dodávateľ aj napriek upozorneniu objednávateľa porušuje ustanovenia tejto zmluvy, jej príloh alebo nedodržiava pokyny dispečera, objednávateľ je oprávnený uložiť a vyúčtovať dodávateľovi zmluvnú pokutu a dodávateľ je povinný uhradiť objednávateľovi zmluvnú pokutu:
      1. 1000 eur za každý, aj začatý deň omeškania, pri nedodržaní lehoty určenej dodávateľovi na odstránenie nedostatkov podľa bodu 7.1. tejto Zmluvy;
      2. 1000 eur za každý jeden prípad porušenia, ak dodávateľ dodal objednávateľovi službu v rozpore s podmienkami podľa tejto Zmluvy, prílohami zmluvy, zadaním dispečingu, písomnými pokynmi objednávateľa, alebo službu nedodal, a to za každé jedno porušenie;
   3. Pri omeškaní objednávateľa s úhradou faktúry za riadne a včas poskytnuté služby podľa tejto Zmluvy v lehote splatnosti je dodávateľ oprávnený uplatniť si u objednávateľa za každý, aj začatý deň omeškania zmluvnú pokutu vo výške 0,025 % z hodnoty faktúry.
   4. Ustanoveniami o zmluvnej pokute nie je dotknutý prípadný nárok zmluvných strán na náhradu škody v celom rozsahu, ktorá im vznikne z nesplnenia zmluvných povinností, ktoré sú zmluvnou pokutou zabezpečené.
   5. Dodávateľ je povinný uhradiť zmluvné pokuty podľa bodu 7.2.1 a 7.2.2. tejto Zmluvy v lehote určenej objednávateľom v písomnej výzve na uhradenie zmluvnej pokuty, ktorá nesmie byť kratšia ako 3 pracovné dni. Ak dodávateľ neuhradí zmluvnú pokutu v lehote podľa predchádzajúcej vety tohto bodu Zmluvy, objednávateľ je oprávnený využiť poskytnutú výkonovú zábezpeku na úhradu nárokov objednávateľa voči dodávateľovi podľa tejto Zmluvy spôsob podľa bodu 6.22. tejto Zmluvy.
   6. Výkonová zábezpeka prepadá v prospech objednávateľa, ak dodávateľ neposkytne objednávateľovi služby podľa tejto Zmluvy riadne a včas ani po tom, ako mu objednávateľ doručí päť písomných výziev podľa bodu 7.5. tejto Zmluvy na uhradenie zmluvných pokút podľa tejto Zmluvy alebo ak objednávateľ odstúpil od Zmluvy podľa bodu 8.3.1. tejto Zmluvy (ďalej len „**prepadnutie výkonovej zábezpeky**“).
      1. Ak bola výkonová zábezpeka poskytnutá formou neodvolateľnej bankovej záruky podľa bodu 6.18.1. tejto Zmluvy, v prípade prepadnutia výkonovej zábezpeky je objednávateľ oprávnený písomne vyzvať banku podľa bodu 6.18.1.1. tejto Zmluvy na zaplatenie celej sumy výkonovej zábezpeky na bankový účet objednávateľa uvedený v záhlaví tejto Zmluvy.
      2. Ak bola výkonová zábezpeka poskytnutá formou zloženia finančných prostriedkov na bankový účet objednávateľa podľa bodu 6.18.2. tejto Zmluvy, v prípade prepadnutia výkonovej zábezpeky je objednávateľ oprávnený vystaviť banke prevodný príkaz na prevod finančných prostriedkov vo výške zodpovedajúcej aktuálnej výške výkonovej zábezpeky, na bankový účet objednávateľa uvedený v záhlaví tejto Zmluvy.
   7. V prípade prepadnutia výkonovej zábezpeky podľa bodu 7.6. a nasledujúcich bodov tejto Zmluvy sa výkonová zábezpeka prepadnutá v prospech objednávateľa stáva vlastníctvom objednávateľa, s čím dodávateľ súhlasí.
   8. V prípade prepadnutia výkonovej zábezpeky podľa bodu 7.6. a nasledujúcich bodov tejto Zmluvy sa práva a povinnosti podľa bodu 6.19, 6.19.1 a 6.19.2. tejto Zmluvy nebudú uplatňovať.
2. **Ukončenie zmluvy** 
   1. Zmluvné strany sa dohodli, že Zmluva zaniká:
      1. vyčerpaním celkovej ceny za predmet Zmluvy,
      2. odstúpením od Zmluvy,
      3. dohodou zmluvných strán,
      4. výpoveďou zo strany objednávateľa,
   2. Zmluva môže byť ukončená vzájomnou dohodou zmluvných strán alebo výpoveďou objednávateľa aj bez uvedenia dôvodu. Takáto dohoda musí byť urobená písomnou formou a musí mať všetky náležitosti podľa článku 10 tejto Zmluvy. Zmluvné strany sa dohodli na mesačnej výpovednej lehote, ktorá začína plynúť prvým dňom kalendárneho mesiaca, nasledujúceho po doručení písomnej výpovede druhej zmluvnej strane.
   3. Objednávateľ je oprávnený od Zmluvy odstúpiť:
      1. v prípadoch podstatného porušenia zmluvy dodávateľom; za podstatné porušenie sa považuje ak dodávateľ:
         1. nedodržal objednávateľom určený termín odstránenia nedostatkov pri vadnom dodaní služby alebo
         2. dodal objednávateľovi nekvalitné služby v rozpore s podmienkami tejto Zmluvy a jej príloh alebo
         3. postupoval v rozpore s prílohami Zmluvy alebo zadaním dispečingu alebo požadovanú službu nedodal, hoci tak bol povinný urobiť alebo
         4. dodávateľ doručí objednávateľovi faktúru vyhotovenú v rozpore s článkom 5 a/alebo Prílohou č. 4 tejto Zmluvy a neodstráni v lehote jej nedostatky na základe výzvy objednávateľa alebo
         5. dodávateľ opakovane (3x a viac) uvedie vo faktúre služby, ktoré neboli vykonané alebo
         6. dodávateľ opakovane (3x a viac) predloží objednávateľovi súpis vykonaných prác, ktorý bude obsahovať neoprávnene fakturované služby alebo
         7. dodávateľ alebo subdodávateľ dodávateľa nebudú počas trvania tejto Zmluvy zapísaní v registri partnerov verejného sektora v zmysle zákona č. 315/2016 Z.z. o registri partnerov verejného sektora,
         8. nesplní povinnosť podľa bodu 6.17. tejto Zmluvy alebo
         9. nedoplní sumu výkonovej zábezpeky spôsobom a v lehote podľa bodu 6.18.2.3. tejto Zmluvy.

Pri podstatnom porušení povinností vyplývajúcich zo Zmluvy, môže oprávnená zmluvná strana písomne odstúpiť od Zmluvy a požadovať od povinnej zmluvnej strany v súlade so všeobecne záväznými právnymi predpismi náhradu škody, ktorá jeho vinou vznikne.

* + 1. v prípade nepodstatného porušenia zmluvy, len ak dodávateľ nesplní svoju povinnosť ani v dodatočne primeranej lehote, ktorá mu bola poskytnutá.
    2. v prípade opakovaného porušenia akýchkoľvek povinností dodávateľom, ktoré vyplývajú z ustanovení tejto Zmluvy, alebo z ustanovení všeobecne záväzných právnych predpisov; za opakované sa považuje preukázateľné porušenie päť a viackrát,
    3. podľa § 19 zákona č. 343/2015 Z.z. o verejnom obstarávaní,
    4. z dôvodov uvedených v tejto Zmluve.
  1. Objednávateľ je oprávnený odstúpiť od tejto Zmluvy bez udania dôvodu v lehote 30 dní odo dňa nadobudnutia jej účinnosti za podmienky, že ešte nedošlo k dodaniu služieb podľa tejto Zmluvy.
  2. Dodávateľ je oprávnený odstúpiť od Zmluvy z dôvodu neuhradenia faktúry vystavenej dodávateľom podľa článku 5 a Prílohy č. 4 tejto Zmluvy, po márnom uplynutí dodatočnej určenej primeranej lehoty, ktorú poskytol objednávateľovi na uhradenie predmetnej faktúry, ktorá nesme byť kratšia ako 30 dní.
  3. Odstúpením od Zmluvy táto Zmluva (a všetky práva a povinnosti z nej zmluvným stranám vyplývajúce), s výnimkou ustanovení, ktoré v zmysle § 351 ods. 1 Obchodného zákonníka pretrvávajú aj po skončení Zmluvy, zaniká s účinnosťou odo dňa doručenia oznámenia o odstúpení od Zmluvy druhej Zmluvnej strane. V prípade odstúpenia od Zmluvy má dodávateľ nárok na úhradu za riadne a včas vykonané plnenia výkonov a/alebo služieb podľa stupňa ich rozpracovanosti. Zmluvné strany výslovne prehlasujú, že odstúpením od Zmluvy nezanikajú nároky na zaplatenie prípadnej zmluvnej pokuty alebo náhrady škody.
  4. Vypovedaním zmluvy nevzniknú objednávateľovi žiadne dodatočné záväzky voči dodávateľovi.
  5. V prípade, že druhá zmluvná strana bezdôvodne odoprie písomnosť prijať, je písomnosť doručená dňom keď jej prijatie bolo odopreté.
  6. V prípade, ak je predmetom tejto zmluvy letná údržba komunikácií / zimná údržba komunikácií, potom si Objednávateľ vyhradzuje právo aj počas doby trvania tejto Zmluvy zabezpečiť vykonávanie činností letnej údržby komunikácií a zimnej údržby komunikácií v časti alebo výhradne aj prostredníctvom tretieho subjektu, v zmysle § 1 ods. 4 až 9 zákona č. 343/2015 Z.z. o verejnom obstarávaní (ďalej len „**ZVO**“).

1. **Všeobecné ustanovenia**
   1. Táto Zmluva sa môže meniť a dopĺňať len formou písomných, očíslovaných, podpísaných a datovaných dodatkov, na základe súhlasu oboch zmluvných strán.
   2. Pokiaľ niektorá zo zmluvných strán predloží návrh dodatku k Zmluve, druhá zmluvná strana sa zaväzuje vyjadriť sa písomne k tomuto návrhu najneskôr v lehote do 15 kalendárnych dní odo dňa jeho doručenia.
   3. V záležitostiach neupravených touto Zmluvou sa práva a povinnosti oboch Zmluvných strán riadia príslušnými ustanoveniami Obchodného zákonníka v platnom znení a ustanoveniami iných všeobecne záväzných právnych predpisov platných v Slovenskej republike.
   4. Prípadné spory sa Zmluvné strany zaväzujú riešiť prednostne vzájomnými rokovaniami zmiernou cestou. Pokiaľ takéto riešenie nebude úspešné, zaväzujú sa zmluvné strany riešiť prípadné spory cestou príslušných súdov Slovenskej republiky.
   5. Zmluvné strany sa dohodli, že túto Zmluvu je možné meniť počas doby trvania Zmluvy bez nového verejného obstarávania za splnenia podmienok upravených v § 18 ZVO v platnom znení. V prípade zrušenia ZVO a jeho nahradením iným právnym predpisom upravujúcim práva a povinnosti objednávateľa a dodávateľa ako právnych subjektov v rámci procesov verejného obstarávania, zmluvné strany sa dohodli že budú postupovať v prípade potreby uskutočnenia zmeny tejto Zmluvy v zmysle právnej úpravy platnej v čase uskutočnenia zmeny tejto Zmluvy.
   6. Ak počas doby trvania tejto Zmluvy nastanú také skutočnosti, ktoré neboli zmluvným stranám známe v čase uzatvorenia tejto Zmluvy, ich odstránenie je nevyhnutné pre riadne plnenie práv a povinností zmluvných strán zo Zmluvy, dodávateľ je povinný o nich bezodkladne informovať objednávateľa. Objednávateľ je povinný na vlastné náklady bezodkladne overiť dodávateľom zistený stav a dohodnúť s dodávateľom postup, ktorý zabezpečí efektívne odstránenie zisteného stavu, ktorý bránil riadnemu plneniu práv a povinností zmluvných strán zo Zmluvy.
   7. Dodávateľ predkladá v Prílohe č.6 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je dodávateľ povinný oznámiť Objednávateľovi akúkoľvek zmenu údajov o subdodávateľovi.
   8. Zmluvné strany sa dohodli na nasledovných zmluvných pravidlách pre zmenu dodávateľovho subdodávateľa tejto Zmluvy využívaného dodávateľom za účelom plnenia povinností dodávateľa podľa tejto Zmluvy:
      1. subdodávateľ, ktorého sa týka návrh na zmenu, musí spĺňať oprávnenie na výkon činnosti a nesmie mať zákaz účasti vo verejných obstarávaniach
      2. zmenu subdodávateľa dodávateľ písomne oznámi objednávateľovi najneskôr 5 pracovných dní pred jej uskutočnením s uvedením obchodného mena subdodávateľa, adresy sídla subdodávateľa, IČO subdodávateľa; resp. mena a priezviska subdodávateľa, trvalého pobytu subdodávateľa, ak sa v odôvodnených prípadoch nedohodne s objednávateľom na kratšej lehote,
      3. zmenou subdodávateľa nie je dotknutá zodpovednosť dodávateľa za riadne a včasné plnenie tejto Zmluvy,
      4. v prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného touto Zmluvou alebo jej prílohy, je dodávateľ povinný, súčasne s písomným oznámením podľa bodu b), predložiť dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ.
   9. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa, nepredloženie dokladov preukazujúcich splnenie podmienok účasti podľa ust. § 32 ods. 2 písm. e) a/alebo f) ZVO alebo využitie subdodávateľa, ktorý nespĺňa stanovené podmienky alebo povinnosť podľa § 11 ods. 1 ZVO v prípade subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Dodávateľa uhradenie zmluvnej pokuty vo výške 1% bez DPH zo sumy podľa bodu 4.5. tejto Zmluvy, a to za každé porušenie ktorejkoľvek z vyššie uvedených povinností a to aj opakovane. Zároveň má Objednávateľ v prípade porušenia týchto povinností právo odstúpiť od zmluvy.
2. **Doručovanie písomností**
   1. Zmluvné strany sa záväzne dohodli na nasledovných pravidlách, podmienkach a fikciách doručovania, ktoré medzi nimi so všetkými zmluvnými a zákonnými účinkami doručenia vždy platia:
      1. listiny sa zasielajú na adresu zmluvnej strany, ktorá je ako aktuálna adresa sídla zapísaná v obchodnom registri alebo inom registri, v ktorom je zmluvná strana zapísaná v čase odoslania zásielky na poštovú prepravu, ak zmluvná strana neoznámi inú adresu na doručovanie;
      2. listina zaslaná zmluvnej strane na adresu uvedenú v záhlaví Zmluvy poštou, kuriérom alebo inou osobou, ktorá má povinnosť doručiť zásielku, sa považuje za doručenú uplynutím piateho (5) dňa odo dňa odovzdania listiny subjektu, obstarávajúcemu jej doručenie. Takto dohodnutá fikcia platí aj v prípadoch, keď: (i) sa adresát v mieste doručenia nezdržuje, (ii) sa adresát o doručení (uložení) zásielky nedozvedel, (iii) sa zásielka vrátila odosielateľovi ako nedoručená, neprevzatá alebo nedoručiteľná, (iv) zásielka bude fyzicky prevzatá adresátom neskôr, ako nastanú účinky fikcie doručenia. Pokiaľ adresát prevezme zásielku skôr, ako by podľa tohto písmena mali nastať účinky fikcie doručenia, zásielka je doručená okamihom jej fyzického prevzatia adresátom. Uvedené platí aj v tom prípade, ak sa zmluvná strana uvedená ako adresát o tejto skutočnosti nedozvie.
      3. listiny doručované osobne sa považujú za doručené len prípade, že boli za preberajúcu zmluvnú stranu prevzaté osobou označenou ako kontaktná osoba vo veciach obchodných.
3. **Vyššia moc**
   1. Zodpovednosť zmluvných strán za porušenie povinností podľa tejto Zmluvy je vylúčená v prípade, ak porušenie nastalo z dôvodu prípadu vyššej moci. Za prípad vyššej moci sa považuje skutočnosť, ktorá nastala v čase od uzatvorenia Zmluvy do času dodania, bráni v plnení povinnej strany, nastala nezávisle na vôli povinnej strany, nemožno pri nej s ohľadom na okolnosti predpokladať, že by povinná strana túto prekážku alebo jej dôsledky odvrátila alebo prekonala, nevznikla v čase, keď bola povinná strana v omeškaní so splnením povinnosti a nevznikla v dôsledku hospodárskych pomerov povinnej strany. Za prípad vyššej moci sa považuje hlavne prírodná katastrofa (hlavne povodeň, , tornádo, tropická búrka, hurikán, krupobitie, zosuv pôdy, sopečná erupcia a jej následky, závrt, lavína, zemetrasenie a jeho následky, neobvyklé slnečné erupcie, dopad vesmírneho telesa, a pod.), vojna, mobilizácia, nepokoje a podobné udalosti, štrajk, výluka, prieťahy či neudelenie úradného povolenia, ktoré je pre poskytnutie služby nevyhnutné, hoci povinná strana o úradne povolenie včas a riadne požiadala, neoprávnené zásahy tretích strán. Tieto prípady vyššej moci nezakladajú nároky súvisiace s porušením povinností dodávateľa, a to aj vtedy, keď sa vyskytli u subdodávateľov. V prípade, že splnenie povinnosti podľa tejto Zmluvy je dohodnuté do určitej doby, doba na splnenie tejto povinnosti sa predlžuje o trvanie prípadu vyššej moci.
   2. Zodpovednosť nevylučuje prekážka, ktorá vznikla až v čase, keď povinná zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
   3. Ani jedna zo zmluvných strán nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že nesplnenie nastalo následkom mimoriadnych, nepredvídateľných a neodvrátiteľných udalostí, prekážky ani ich následky nebolo možné v čase uzatvárania Zmluvy predvídať, prekážkam ani ich následkom sa nedalo zabrániť, vyhnúť ani ich prekonať.
4. **Záverečné ustanovenia**
   1. Zmluva sa uzatvára na dobu určitú, do vyčerpania celkovej ceny za predmet Zmluvy.
   2. Zmluva nadobúda platnosť dňom jej podpísania obidvoma zmluvnými stranami a účinnosť odo dňa nasledujúceho po jej zverejnení na webovom sídle objednávateľa.
   3. Prípadné ustanovenia tejto Zmluvy, ktoré sú, alebo sa v budúcnosti stanú neplatnými z dôvodu rozporu s platným právnym poriadkom, nezakladajú neplatnosť celej Zmluvy; jej ďalšie ustanovenia ostávajú v platnosti. Dotknuté neplatné ustanovenia sa Zmluvné strany zaväzujú upraviť tak, aby nová úprava bola čo najbližšie úprave pôvodnej a umožnil sa tak dosiahnuť účel tejto Zmluvy.
   4. Táto Zmluva je vyhotovená v 8 rovnopisoch, pre každú zmluvnú stranu po 4 vyhotoveniach.
   5. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne, nie v tiesni ani nie za inak nevýhodných podmienok a na znak súhlasu s jej obsahom ju vlastnoručne podpisujú.
   6. Zmluvné strany sa dohodli, že akékoľvek oznámenia súvisiace s touto Zmluvou sa budú doručovať na nižšie uvedené adresy a v prípade, že zmluvná strana písomne oznámi inú adresu, na takúto inú adresu:

**Pre Mesto Bratislava:**

Primaciálne nám. č. 1, 814 99 Bratislava

Do rúk vo veciach technických: Ing. Juraj Zaťko

Do rúk vo veciach obchodných: Mgr. Valér Jurčák

e-mail: osk@bratislava.sk

**Pre dodávateľa:**

Do rúk vo veciach technických: .............................................

Do rúk vo veciach obchodných: .............................................

e-mail: .............................................  
.............................................

* 1. Neoddeliteľnou súčasťou tejto Zmluvy sú prílohy:

Príloha zmluvy č. 1 Predmet plnenia

Príloha zmluvy č. 2 Miesto a čas poskytovania služieb

Príloha zmluvy č. 3 Ceny služieb

Príloha zmluvy č. 4 Platobné podmienky

Príloha zmluvy č. 5 Osobitné práva a povinnosti zmluvných strán

Príloha zmluvy č. 6 Zoznam subdodávateľov

V Bratislave, dňa: V Bratislave, dňa:

Objednávateľ Dodávateľ

**Príloha č. 1 k**Zmluve o poskytovaní služieb č............

**Predmet plnenia**

Predmetom tejto Zmluvy („Službou“) sa rozumie poskytovanie služieb spojených s údržbou cestnej zelene, a to najmä orezov stromov, výrubov stromov, vybratie pňov, výrub nevhodných drevín a s tým súvisiace činnosti v zmysle nižšie uvedených položiek.

Nakladaním s odpadmi sa pre potreby tejto Zmluvy rozumie naloženie odpadov a odvoz na skládku, do kompostárne alebo do spaľovne a s tým súvisiace činnosti.

Dodávateľ každý deň do 09.00 h nahlási dispečingu telefonicky alebo na e-mailovú adresu [dispečing@bratislava.sk](mailto:dispečing@bratislava.sk), alebo iným dohodnutým spôsobom, ktorý má dodávateľ k dispozícií, aké služby, kde a v akej postupnosti bude vykonávať.

Služby budú zadávané dispečingom prostredníctvom objednávok.

Verejný obstarávateľ zašle písomnú čiastkovú objednávku (spolu s povolením na výruby a odborným posudkom arboristu, podľa ktorého sa výrub bude realizovať) minimálne 3 pracovné dni pred plánovaným termínom začiatku realizácie prác. V objednávke bude uvedený požadovaný rozsah prác, lokalita, najneskorší termín začatia a ukončenia prác a mená zodpovedných osôb objednávateľa vrátane osoby technického dozoru (dispečing OSK).

Dodávateľ je povinný návrhy čiastkových objednávok potvrdiť a dohodnutý počet podpísaných rovnopisov doručiť objednávateľovi v lehote do troch dní odo dňa doručenia ich návrhov a súčasne oznámiť objednávateľovi osoby zhotoviteľa zodpovedné za plnenie príslušnej objednávky.

V prípade nepotvrdenia objednávky je povinný písomne predložiť vysvetlenie do 3 pracovných dní odo dňa doručenia objednávky.

Dodávateľ dohodne s dispečingom termín prevzatia dodaných služieb. Služby pri odovzdávaní musia byť ukončené, pracovisko vyčistené, odpad odvezený. Služba je prevzatá podpisom súpisu vykonaných prác obidvomi stranami.

**Zásady a podmienky vykonávania starostlivosti o cestnú zeleň (orezy, výruby)**

Dodávateľ je povinný pri plnení predmetu Zmluvy postupovať v súlade so zákonom č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“), zákonom č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“), zákonom č. 135/1961 Zb. o pozemných komunikáciách (cestný zákon) v znení neskorších predpisov a ostatnými všeobecne záväznými platnými právnymi predpismi a technickými normami platnými v Slovenskej republike, ktoré súvisia s predmetom tejto zmluvy, dodržiavať protipožiarne predpisy, predpisy týkajúce sa bezpečnosti práce a ochrany zdravia a majetku, ako aj všeobecne záväzné nariadenia hlavného mesta Slovenskej republiky Bratislavy a mestských častí Bratislavy a pri nákladní s odpadom aj platný program odpadového hospodárstva hlavného mesta Slovenskej republiky Bratislavy .

2. Údržba cestnej zelene – orezy a výruby na prejazdných úsekoch ciest I. až III. triedy a miestnych komunikáciách I. a II. triedy a cestnej zelene na území Hlavného mesta SR Bratislavy je vykonávaná v súlade s platnou legislatívou, technickými predpismi rezortu a príslušnou zmluvou, a to najmä nie však výlučne:

* zákon č. 135/1961 Zb. o pozemných komunikáciách (cestný zákon) v znení neskorších predpisov;
* vyhláška č. 35/1984 Zb. ktorou sa vykonáva zákon o pozemných komunikáciách (cestný zákon);
* Štatút hlavného mesta SR Bratislavy v znení dodatkov
* Technické podmienky č. TP 071- Prehliadky, údržba a oprava cestných komunikácií. Diaľnice, rýchlostné cesty a cest
* Technické podmienky č. TP 035 – Vegetačné úpravy pri pozemných komunikáciách

Rozpis položiek, ktoré sú predmetom tejto Zmluvy: **činnosti súvisiace s orezom a výrubom stromov**

* **Položka č. 1**

Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - do výšky 10m (ks)

* **Položka č.2**

Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - do výšky 15m (ks)

* **Položka č. 3**

Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - do výšky 20 m (ks)

* **Položka č. 4**

Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - nad výšku 20 m (ks)

* **Položka č. 5**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 200 mm do 300 mm

* **Položka č. 6**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 300 mm do 400 mm

* **Položka č. 7**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 400 mm do 500 mm

* **Položka č. 8**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 500 mm do 600 mm

* **Položka č. 9**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 600 mm do 700 mm

* **Položka č. 10**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 700 mm do 800 mm

* **Položka č. 11**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 800 mm do 900 mm

* **Položka č. 12**

Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa nad 900

* **Položka č. 13**

Odstraňovanie krovín a stromov s priemerom kmeňa do 100 mm , s ponechaním koreňov, uprataním na hromady, naložením na dopravný prostriedok dovozom na miesto zhodnotenia biologického odpadu a so zložením - cena za m2

**Činnosti spojené s vybratím pňa**

* **Položka č. 14**

Odstránenie pňa frézovaním v sťažených podmienkach až do hĺbky 500 mm, s naložením odpadu na dopravný prostriedok, odvozom na miesto zhodnotenia biologického odpadu so zložením s priemerom pňa do 500 mm

* **Položka č. 15**

Odstránenie pňa frézovaním v sťažených podmienkach až do hĺbky 500 mm, s naložením odpadu na dopravný prostriedok, odvozom na miesto zhodnotenia biologického odpadu so zložením s priemerom pňa nad 500 mm

**Príloha č. 2 k**Zmluve o poskytovaní služieb č............

**Miesto a čas poskytovania služieb**

Oddelenie správy komunikácií zabezpečuje orezy a výruby na zeleni na prejazdných úsekoch ciest I. až III. triedy a miestnych komunikáciách I. a II. triedy (viď. <https://mapy.bratislava.sk> ) na území hlavného mesta SR Bratislavy, pričom do I. triedy sú zaradené prieťahy ciest tzv. vybraná komunikačná sieť, ktorá svojim významom presahuje hranice jednotlivých mestských častí a do II. triedy sú zaradené komunikácie resp. len ich časti, po ktorých premáva MHD a ďalšie vybrané komunikácie slúžiace na zabezpečenie nevyhnutnej nákladnej a individuálnej dopravy na území mesta.

Dodávateľ začne poskytovať služby podľa tejto Zmluvy do 10 kalendárnych dní od účinnosti Zmluvy v zmysle požiadaviek a vystavených objednávok dispečingu oddelenia správy komunikácií.

Služby budú zadávané dispečingom prostredníctvom objednávok priebežne počas trvania Zmluvy. Dodávateľ dohodne s dispečingom termín prevzatia dodaných služieb, ktorý nesmie byť neskôr ako 3 pracovných dní po vykonaní daných služieb. Služby pri odovzdávaní musia byť ukončené, pracovisko vyčistené, odpad odvezený. Služba je prevzatá podpisom súpisu vykonaných prác obidvomi stranami.

Činnosti, ktoré sú predmetom Zmluvy budú realizované v priebehu 6 mesiacov od účinnosti zmluvy. V prípade, ak objednávateľ neobjedná služby v rozsahu celkovej ceny Zmluvy uvedenej v bode 4.5. tejto Zmluvy, objednávateľ má právo objednať si služby podľa tejto zmluvy aj po uplynutí 6 mesiacov od podpisu zmluvy, a to až do vyčerpania finančného limitu zmluvy.

**Príloha č. 3 k Zmluve o poskytovaní služieb č............**

**Ceny služieb**

1. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách.

2. V cene musia byť započítané všetky náklady uchádzača v zmysle zákona NR SR č.18/1996 Z. z. o cenách v znení neskorších predpisov.

3. Navrhovaná cena musí zahŕňať aj všetky náklady uchádzača, vyplývajúce z plnenia podmienok pre dodávku tovarov v súlade s právnym poriadkom Slovenskej republiky, určených podmienok a všetkých požiadaviek na predmet zákazky určených vo výzve na predkladanie ponúk a v súťažných podkladoch. Náklady za nakladanie s odpadom a všetky súvisiace poplatky sú zahrnuté v cenách služieb a dodávateľ nie je oprávnený ich samostatne účtovať objednávateľovi.

4. Ak uchádzač nie je platiteľom DPH, uvedie navrhovanú celkovú cenu (v stĺpci „s DPH“).

5. Skutočnosť, že nie je platiteľom DPH uchádzač výslovne uvedie v predloženej ponuke.

6. Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.

7. V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené, v súlade s aktuálne platným právnym poriadkom Slovenskej republiky.

**Spôsob stanovenia jednotkových cien:**

Pre položky č. 1 až 13 sú v jednotkovej cene zahrnuté náklady za:

* príchod mechanizmov Dodávateľa a ich obsluhy na miesto dodania služby (pracovisko) určené Objednávateľom,
* prevádzku mechanizmov Dodávateľa, ktoré vykonávajú objednané služby,
* činnosť pracovníkov Dodávateľa, ktorí vykonávajú objednané služby,
* orez stromu podľa požiadaviek Dodávateľa v súlade s normou STN83 7010,1) pomocou strojov a ručného náradia,
* výrub stromu v súlade s normou STN, pomocou strojov a ručného náradia,
* vyčistenie ochranného koreňového priestoru stromu vrátane odstránenia vyťaženej drevnej hmoty a odpadu (smeti a iné nečistoty),
* odvoz drevnej hmoty a odpadu, ktorý vznikol počas prác na skládku, do kompostárne alebo do spaľovne,
* návrat mechanizmov Dodávateľa a ich obsluhy po ukončení prác z pracoviska späť na miesto určené Dodávateľom.
* náklady na likvidáciu odpadu v zmysle platných zákonných noriem

Požaduje sa uviesť cenu za odstránenie/vybratie 1 pňa (najmä vyrúbaného alebo vypíleného) stromu.

Pre položky č. 14 a 15 sú v jednotkovej cene zahrnuté náklady za:

* príchod na pracovisko,
* zabezpečenie pracoviska (dopravné značenie alebo iné),
* prostriedky na výkon služby (píla, fréza, žeriav a pod.),
* vybratie pňa frézovaním tak, aby na danom mieste mohol byť zasadený nový strom,
* vyplnenie jamy zeminou po pni pred opustením pracoviska,
* vyčistenie pracoviska a odvoz nečistôt a drevnej hmoty na skládku, do spaľovne alebo do kompostárne ihneď po ukončení,
* náklady na likvidáciu odpadu v zmysle platných právnych predpisov
* návrat do sídla spoločnosti /na stanovisko.

1) STN 83 7010 Ošetrovanie, udržiavanie a ochrana stromovej vegetácie, typy rezov:

- zakladací, výchovný rez (bod. 3.2.2 normy)

- udržiavací rez (bod. 3.2.3 normy)

- zdravotný rez (bod. 3.2.3.1 normy)

- bezpečnostný rez (bod. 3.2.3.2 normy)

- špeciálny rez (bod. 3.2.4 normy)

- redukčný rez (bod. 3.2.4.1 normy)

- tvarovací rez (bod. 3.2.5 normy)

Dodávateľ je v zmysle bodu 2.2. Zmluvy povinný služby poskytovať aj počas dní pracovného pokoja, štátnych sviatkov a/alebo nočných hodín. Objednávateľ upozorňuje dodávateľa, že vzhľadom na charakter služby a plynulosť cestnej premávky v pracovných dňoch, budú služby poskytované najmä počas dní pracovného pokoja. Navrhovaná cena preto zohľadňuje túto skutočnosť.

Tabuľka 1 Jednotkové ceny za položky Služby

|  |  |  |  |  |
| --- | --- | --- | --- | --- |
| **P.Č** | **Starostlivosť o zeleň - orezy a výruby (trolejové vedenia, dopravné značky, CSS)** | **Rozsah** | **Jednotková cena ( EUR bez DPH )** | **Obrat ( EUR bez DPH )** |
|  | **OREZY a VÝRUBY CESTNEJ ZELENE** |  |  |  |
| 1 | Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - do výšky 10m (ks) | 200 |  |  |
| 2 | Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - do výšky 15m (ks) | 150 |  |  |
| 3 | Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - do výšky 20 m (ks) | 100 |  |  |
| 4 | Orez stromov v sťažených podmienkach s rozrezaním konárov, naložením na dopravný prostriedok, odvozom na miesto zhodnotenia biologického odpadu so zložením - nad výšku 20 m (ks) | 20 |  |  |
| 5 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 200 mm do 300 mm | 50 |  |  |
| 6 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 300 mm do 400 mm | 50 |  |  |
| 7 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 400 mm do 500 mm | 50 |  |  |
| 8 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 500 mm do 600 mm | 50 |  |  |
| 9 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 600 mm do 700 mm | 30 |  |  |
| 10 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 700 mm do 800 mm | 20 |  |  |
| 11 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa od 800 mm do 900 mm | 20 |  |  |
| 12 | Vyrúbanie stromu v sťažených podmienkach bez odstránenia pňa s rozrezaním a premiestnením konárov a kmeňa, s naložením na dopravný prostriedok, odvozom na miesto zhodnotenia biologického odpadu a so zložením - s priemerom kmeňa nad 900 | 20 |  |  |
| 13 | Odstraňovanie krovín a stromov s priemerom kmeňa do 100 mm , s ponechaním koreňov, uprataním na hromady, naložením na dopravný prostriedok dovozom na miesto zhodnotenia biologického odpadu a so zložením - cena za m2 | 5000 |  |  |
|  | **VYBRATIE PŇA** |  |  |  |
| 14 | Odstránenie pňa v sťažených podmienkach až do hĺbky 500 mm, s naložením odpadu na dopravný prostriedok, odvozom na miesto zhodnotenia biologického odpadu so zložením s priemerom pňa do 500 mm | 150 |  |  |
| 15 | Odstránenie pňa v sťažených podmienkach až do hĺbky 500 mm, s naložením odpadu na dopravný prostriedok, odvozom na miesto zhodnotenia biologického odpadu so zložením s priemerom pňa nad 500 mm | 140 |  |  |
|  | **Spolu :** |  |  |  |

**Príloha č. 4 k**Zmluve o poskytovaní služieb č............

**Platobné podmienky**

* 1. Zálohové platby ani platba vopred sa neumožňujú.
  2. Platba za dodanú službu sa uskutoční prevodným príkazom na účet dodávateľa. Bezhotovostný platobný styk sa uskutočňuje prostredníctvom finančného ústavu objednávateľa na základe mesačnej faktúry, ktorej splatnosť je dohodnutá do 30 dní odo dňa doručenia faktúry objednávateľovi.
  3. Súčasťou faktúry bude objednávateľom a dodávateľom podpísaný súpis zmluvne dohodnutých a dodaných služieb v zmysle tejto Zmluvy v období dodania služieb, za ktoré vystavil faktúru (ďalej len „Súpis vykonaných prác“). Zodpovedný zamestnanec objednávateľa potvrdí svojim podpisom riadne plnenie dodávateľa v dohodnutom rozsahu a kvalite. Dodávateľ je oprávnený fakturovať len tú službu, ktorú dodal a ktorá je predmetom tejto Zmluvy.
  4. Faktúra musí obsahovať:

1. Poradové číslo faktúry,
2. Registráciu dodávateľa v obchodnom registri alebo v živnostenskom registri,
3. Peňažný ústav a číslo účtu dodávateľa a objednávateľa,
4. Obchodné meno a sídlo dodávateľa a objednávateľa,
5. IČO a DIČ dodávateľa a objednávateľa,
6. Dátum vystavenia faktúry,
7. Dátum zdaniteľného plnenia,
8. Dátum splatnosti faktúry,
9. Konštantný symbol,
10. Číslo objednávky v prípade jej vystavenia,
11. Cenu za dodané služby,
12. Podpis oprávnenej osoby dodávateľa a pečiatku,
13. Súpis vykonaných prác v zmysle ods. 3 tohto článku Zmluvy,
    1. V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť a dodávateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre objednávateľa začne plynúť prevzatím nového, resp. upraveného daňového dokladu.
    2. Zmluvné strany sa dohodli na vzájomnom započítaní pohľadávok v súlade s § 364 Obchodného zákonníka. V prípade sankcií za porušenie povinností zmluvných strán vyplývajúcich z jednotlivých ustanovení Zmluvy budú tieto predmetom samostatnej penalizačnej faktúry, ktorá bude započítaná oproti pohľadávke mesačnej faktúry po prevzatí predmetu Zmluvy.

**Príloha č. 5 k**Zmluve o poskytovaní služieb č............

**Osobitné práva a povinnosti zmluvných strán**

1. Dodávateľ sa zaväzuje dodávať služby s odbornou starostlivosťou, v požadovanej kvalite, v dohodnutom čase a v súlade s právnymi predpismi platnými v Slovenskej republike.
2. Dodávateľ v súlade s bodom 6.2. Zmluvy zabezpečí všetky mechanizmy, zariadenia a materiál potrebný na plnenie Zmluvy. Súčasne sa zaväzuje používať iba výrobky, ktoré sú bezchybné a vylučujú poškodenie komunikácií a cestnej zelene.
3. Dodávateľ v súlade s bodom 6.3. Zmluvy je povinný dodržiavať všeobecne záväzné protipožiarne a bezpečnostné predpisy.
4. Dodávateľ v súlade s bodom 6.4. Zmluvy je povinný bezodkladne hlásiť dispečingu zistené nedostatky a poškodenia cestnej zelene.
5. Služby ktoré boli v priebehu dňa dodané, dodávateľ v súlade s bodom 6.8. Zmluvy preukazuje objednávateľovi denným hlásením do 9. hodiny nasledujúceho dňa. Hlásenie musí obsahovať najmä zoznam dodaných služieb, prostriedkov, ktoré boli použité, vrátane lokalít a času ich použitia a výkazu výmer. Dispečingom odsúhlasené denné hlásenie je podkladom pre „Súpis vykonaných prác“, ktorý po potvrdení oboma zmluvnými stranami slúži ako podklad pre vystavenie faktúry.
6. Dodávateľ má, v zmysle Prílohy č. 1 Zmluvy, povinnosť zasielať denným hlásením do 9. hodiny dňa informatívny rozpis prác, lokalít a denných časov na najbližších 24 hodín. Informatívny rozpis prác je v zmysle orientačnej a nezáväznej informácie, ktorá sa má však čo najviac približovať plánovanej realite.
7. Dodávateľ má v súlade s bodom 6.9. Zmluvy povinnosť kedykoľvek umožniť a zabezpečiť kontrolu výkonov priamo v teréne objednávateľovi, respektíve povereným zamestnancom objednávateľa.
8. Dodávateľ musí zabezpečiť nakladanie s odpadmi v súlade s hierarchiou odpadového hospodárstva - § 6 zákona o odpadoch, pričom musí splniť zmluvne dohodnuté ukazovatele množstva recyklovaného a zhodnoteného odpadu (spaľovňa, kompostáreň), resp. nesmie prekročiť zmluvne dohodnuté ukazovatele množstva zneškodneného odpadu skládkovaním uvedené v bode 6.6 Zmluvy.
9. Dodávateľ v súlade s bodom 6.12. Zmluvy musí mať po celú dobu platnosti Zmluvy zriadené vlastné riadiace pracovisko (tzv. dispečing), fungujúce nepretržite 12 hodín denne, prostredníctvom ktorého bude schopný monitorovať a efektívne riadiť a kontrolovať činnosť svojich pracovníkov a technických prostriedkov. Dispečing dodávateľa je povinný na požiadanie objednávateľa bezodkladne poskytnúť informácie o aktuálnej činnosti a mieste výkonu pracovníkov a technických prostriedkov.
10. Objednávateľ v súlade s bodom 6.15. Zmluvy je oprávnený kedykoľvek vykonať kontrolu technického stavu techniky, v rámci ktorého sa bude overovať, že vozidlá a mechanizmy dodávateľa spĺňajú predpísanú technické požiadavky.
11. Dodávateľ v súlade s bodom 6.16. Zmluvy zabezpečí pre svojich zamestnancov jednotné oblečenie s označením firmy umiestneným na viditeľnom mieste pracovného oblečenia ako aj osobné ochranné pomôcky, potrebné na riadny výkon predmetu zmluvy.
12. V prípade výskytu živelnej pohromy je dodávateľ povinný nastúpiť na výkon – odstránenie následkov živelnej pohromy najneskôr do 4 hodín od zadania dispečingu objednávateľa.
13. Dodávateľ sa podpisom tejto Zmluvy zaväzuje, že na plnenie Zmluvy bude dohliadať odborne zodpovedný a skúsený arborista, a to tak, že bude osobne prítomný pri každom oreze alebo výrube stromu podľa tejto Zmluvy. Za odborne zodpovedného a skúseného arboristu Objednávateľ považuje osobu, ktorá má aspoň jeden z nasledovných certifikátov:

o ETW – European Tree Worker, vydáva EAC - European Arboricultural Council a zoznam všetkých držiteľov certifikátu ETW podľa krajín sa nachádza tu:

<https://www.eac-arboriculture.com/certified-european-tree-workers.aspx>

o ETT- European Tree Technitian, vydáva EAC- European Arboricultural Council a zoznam všetkých držiteľov certifikátu ETT podľa krajín sa nachádza tu:

<https://www.eac-arboriculture.com/certified-european-tree-technicians.aspx>

o ČCA - 3 Stromolezec, vydáva AOPK - Agentúra na ochranu přírody a krajiny a zoznam držiteľov certifkátu ČCA- 3 sa nachádza tu:

<https://www.ceskycertifikovanyarborista.cz/certifikovani-arboriste>

o ČCA- 4 Konzultant, vydáva AOPK - Agentúra na ochranu přírody a krajiny a zoznam držiteľov certifkátu ČCA- 4 sa nachádza tu:

<https://www.ceskycertifikovanyarborista.cz/certifikovani-arboriste>

o alebo ekvivalentný certifikát vydaný nezávislou organizáciou zaoberajúcou sa arboristikou.

Túto povinnosť Dodávateľ preukáže do 5 pracovných dní po podpise Zmluvy Objednávateľovi predložením profesného životopisu arboristu, z ktorého bude možné overiť požadovanú odbornosť a skúsenosť spolu s predmetným certifikátom a dokladom preukazujúcim záväzok arboristu dohliadať na plnenie predmetu Zmluvy (napr. pracovná zmluva alebo zmluva o spolupráci).

1. Objednávateľ požaduje a Dodávateľ súhlasí, že plnenie Zmluvy bude realizovať najmä nasledovným strojovým a technickým vybavením:
   * NÁKLADNÉ VOZIDLO S HYDRAULICKOU RUKOU
   * VOZIDLO SO ZDVÍHACOU PLOŠINOU do výšky min. 15 m

**VOZIDLÁ**

|  |  |  |  |
| --- | --- | --- | --- |
|  | Požadované technické parametre | GPS monitoring pohybu | Min. počet (ks) |
| **5.** | **NÁKLADNÉ VOZIDLO S HYDRAULICKOU RUKOU** | **Áno** | **1** |

|  |  |  |  |
| --- | --- | --- | --- |
|  | Požadované technické parametre | GPS monitoring pohybu | Min. počet (ks) |
| **6.** | **VOZIDLO SO ZDVÍHACOU PLOŠINOU** | **Áno** | **1** |

Túto povinnosť Dodávateľ preukáže do 5 pracovných dní po podpise Zmluvy Objednávateľovi predložením overenej fotokópie alebo originálu technického listu stroja alebo zariadenia (prípadne iného relevantného dokladu, z ktorého bude možné overiť požiadavky na strojové a technické vybavenie) spolu s dokladom preukazujúcim dispozíciu strojovým a technickým vybavením (napr. kúpnu zmluvu alebo zmluva o spolupráci, predmetom ktorej je zapožičania zariadenia).

**Príloha č. 6 k**Zmluve o poskytovaní služieb č............

**Zoznam subdodávateľov**